32. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 776 της 15/16 Νοεμ. 1974 (ΦΕΚ Α' 340) Περί συστάσεως παρά τω Οργανισμώ Εργατικής Εστίας Τεχνικού Συμβουλίου. Έχοντες υπ' όψη: 1.Τας διατάξεις: α)Της παρ. 2 του άρθρ. 20 του Ν.Δ. 1266/1972 "περί εκτελέσεως των δημοσίων έργων". β)Του Ν.Δ. 175/24.9.1973 "περί Υπουργικού Συμβουλίου και Υπουργείων" ως ετροποποιήθη και συνεπληρώθη δια του Ν.Δ. 267/1974 "περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας" (ΦΕΚ 2/ 1974 τ. Α'). γ)Της παρ. 1 του άρθρ. 11 του Ν.Δ. 4352/1964 "περί διατάξεων αφορωσών τους δημοσίους υπαλλήλους, ως και περί καταργήσεως Συμβουλίων, Επιτροπών των Δημοσίων Υπηρεσιών κ.λπ.". 2.Την υπ' αριθ. 17546/21.9.1974 απόφασιν του Πρωθυπουργού "περί καθορισμού αρμοδιοτήτων του Υπουργού παρά τω Πρωθυπουργώ" (ΦΕΚ 915/ 1974 τ. Β'), ως αύτη ετροποποιήθη και συνεπληρώθη δια της υπ' αριθ. 20020/1974 (ΦΕΚ 1053/ 1974 τ. Β') ομοίας. 3.Το υπ' αριθ. 396/8.10.1973 Π.Δ/μα "περί θέσεως εν ισχύϊ των διατάξεων του Ν.Δ. 175/1973 "περί Υπουργικού Συμβουλίου και Υπουργείων". 4.Την από 16.1.1974 απόφασιν του Διοικητικού Συμβουλίου της Εργατικής Εστίας. 5.Το υπ' αριθ. 176/24 Απρ. 1969 Ν.Δ/μα "περί καταβολής αμοιβών εις τους μετέχοντας Συμβουλίων και Επιτροπών". 6.Την υπ' αριθ. 377/27.5.1974 γνωμοδότησιν του Συμβουλίου Δημοσίων Έργων. 7.Την υπ' αριθ. 444/1974 γνωμοδότησιν του Συμβουλίου Επικρατείας, προτάσει των Ημετέρων παρά τω Πρωθυπουργώ, επί των Οικονομικών, Απασχολήσεως και Δημοσίων Έργων Υπουργών, απεφασίσαμεν: Άρθρ.1.-Παρά τω Οργανισμώ της Εργατικής Εστίας, συνιστάται Τεχνικόν Συμβούλιον συντιθέμενον: α)Εκ του Προέδρου του Διοικητικού Συμβουλίου, ως Προέδρου αναπληρουμένου υπό του Αντιπροέδρου του Διοικητικού Συμβουλίου. β)Εκ του Προϊσταμένου των Τεχνικών Υπηρεσιών της Εργατικής Εστίας, αναπληρουμένου υπό ετέρου τεχνικού υπαλλήλου της Εργατικής Εστίας, οριζομένου υπό του Διοικητικού Συμβουλίου αυτής. γ)Εξ ενός ανωτέρου τεχνικού υπαλλήλου του Υπουργείου Δημοσίων Έργων, οριζομένου μετά του αναπληρωτού του υπό του Υπουργού Δημοσίων Έργων. Ως Εισηγηταί του Συμβουλίου μετέχουσιν οι αρμόδιοι δια τα εκάστοτε θέματα υπάλληλοι του Οργανισμού. Χρέη Γραμματέως του Τεχνικού Συμβουλίου εκτελεί υπάλληλος της Τεχνικής Υπηρεσίας οριζόμενος μετά του αναπληρωτού του, δι' αποφάσεως του Προέδρου του Διοικητικού Συμβουλίου. Άρθρ.2.-Η θητεία των μελών του Τεχνικού Συμβουλίου ορίζεται διετής. Άρθρ.3.-Το Τεχνικόν Συμβούλιον γνωμοδοτεί επί τεχνικής φύσεως θεμάτων εις πάσας τας υπό των κειμένων διατάξεων, προβλεπομένας περιπτώσεις καθ' ας αποφαίνεται το Διοικητικόν Συμβούλιον ή έτερον όργανον του Οργανισμού, ασκεί δε απάσας τας υπό του Ν.Δ. 1266/1972 "περί εκτελέσεως Δημοσίων Έργων" (τόμ. 23 σελ. 130, 10) και των εκτελεστικών αυτού Δ/των, καθοριζομένας αρμοδιότητας, εξαιρέσει των αρμοδιοτήτων επί αιτήσεων θεραπείας ως και εγκρίσεως παρεκκλίσεων. Άρθρ.4.-Το Τεχνικόν Συμβούλιον συνεδριάζει εκτός του νομίμου ωραρίου λειτουργίας των Υπηρεσιών του Οργανισμού και οσάκις τούτο κρίνεται απαραίτητον. Εις τον Πρόεδρον, τα Μέλη, τον Εισηγητήν και τον Γραμματέα του Συμβουλίου καταβάλλεται αποζημίωσις κατά συνεδρίασιν, ίση προς την αντίστοιχον τοιαύτην του Προέδρου, των Μελών, του Εισηγητού και του Γραμματέως, των παρά τω Οργανισμώ Επιτροπών την καθοριζομένην, δυνάμει της υπ'  αριθ.  22326/2099/15.9.1973   κοινής   απο(Αντί της σελ. 68,227(α) Σελ. 68,227(β) Τεύχος 590 - Σελ. 101 378 Οργανισμός Εργατικής Εστίας 15.Β.α.30-32 φάσεως των Υπουργών Εθνικής Οικονομίας και Οικονομικών (ΦΕΚ 1154/1.10.1973 τ. Β'). Εις τον Ημέτερον επί της Απασχολήσεως Υπουργόν, ανατίθεμεν την δημοσίευσιν και εκτέλεσιν του παρόντος.